различни производствени фактори, са повлияни от съществуващите значителни нарушения. Същото се отнася и за суровините, които се използват в производството на суровини, и така нататък. Нито ПК, нито производителите износители са представили доказателства или аргументи в настоящото разследване, които да сочат обратното.
 3.2.2.10. Заключение
 (92)
 Анализът, изложен в раздели 3.2.2.2.—3.2.2.9., който включва проучване на всички налични доказателства, свързани с намесата на Китай в нейната икономика като цяло, и по-конкретно в стоманодобивната промишленост (в това число разглеждания продукт), показа, че нито цените, нито разходите, в това число тези за суровини, енергия и труд, са резултат от силите, действащи на свободния пазар, тъй като е налице значителна намеса на правителството по смисъла на член 2, параграф 6а, буква б) от основния регламент. Въз основа на това и предвид липсата на съдействие от страна на ПК и на производителите износители Комисията заключи, че в този случай не е целесъобразно да се използват вътрешни цени и разходи за установяване на нормалната стойност.
 (93)
 Следователно Комисията пристъпи към формиране на нормалната стойност само въз основа на разходите за производство и продажба, отразяващи ненарушени цени или референтни стойности, т.е. в този случай въз основа на съответните разходи в подходяща представителна държава в съответствие с член 2, параграф 6а, буква а) от основния регламент, както е обяснено в следващия раздел. Комисията припомни, че никой от производителите износители не е оказал съдействие при разследването и че не са били представени възражения, според които може да се счита, че някои от вътрешните разходи не са предмет на нарушения съгласно член 2, параграф 6а, буква а) от основния регламент.
 3.2.3. Представителна държава
 3.2.3.1. Общи бележки
 (94)
 Изборът на представителната държава се основаваше на следните критерии:
 —
 равнище на икономическо развитие, сходно с това на КНР. За тази цел Комисията избра държави с брутен национален доход, сходен с този на КНР, въз основа на базата данни на Световната банка (77);
 —
 производство на продукта, предмет на прегледа в тази държава (78);
 —
 достъпност на съответна публична информация в тази държава;
 —
 в случаите, когато има повече от една възможна представителна държава, се дава предимство на държавата, която има сходно равнище по отношение на социалната и екологична защита.
 (95)
 Както бе посочено в съображения 24—25 в бележката от 13 април 2018 г., Комисията информира заинтересованите страни, че е определила шест възможни представителни държави: Аржентина, Колумбия, Малайзия, Мексико, Южна Африка и Тайланд, и ги покани да изразят становище и да предложат други държави.
 3.2.3.2. Равнище на икономическо развитие, сходно с това на КНР
 (96)
 Според Световната банка Аржентина, Колумбия, Малайзия, Мексико, Южна Африка и Тайланд са държави с равнище на икономическо развитие, сходно с това на КНР, т.е. всички те са класифицирани като държави с „по-висок среден доход“ въз основа на брутния национален доход (наричан по-долу „БНД“).
 (97)
 Заявителят възрази, че благодарение на членството си в НАФТА Мексико е част от Северноамериканската зона за свободна търговия, където равнището на икономическо развитие е много по-високо от това на КНР, и че това вероятно има влияние върху разходите в Мексико. Комисията анализира целесъобразността на възможните